K O R R A L D U S

Haapsalu,			     06. oktoober 2011 nr 615

Haapsalu linna omandis olevatele kinnisasjadele 
reaalservituudi seadmine kinnistu Jaama tn 32 kasuks

Võttes aluseks OÜ Vivaberg taotluse reaalservituudi seadmiseks tänavamaale, seoses hoonesse, asukohaga Jaama tn 32, sisse- ja väljasõidu panduste paigutamisega ja Haapsalu Linnavolikogu 29.02.2008 otsusega nr 192 „Detailplaneeringu kehtestamine (Jaama tn 32, Lihula mnt 2a, Laskuri tn 1 ja lähiala, Haapsalu)“ kehtestatud detailplaneeringu ning juhindudes tsiviilseadustiku üldosa seaduse § 54 lg 2, asjaõigusseaduse § 61, § 641, § 158, § 172, § 173 lg 1, § 178 lg 1, lg 2, Haapsalu Linnavolikogu 29.05.2009 otsuse nr 278 „Volituste andmine linna omandis olevate kinnisasjade koormamiseks reaalservituudi ja isikliku kasutusõigusega“, kohaliku omavalitsuse korralduse seaduse § 30 lg 1 p 2 ning haldusmenetluse seadusest, Haapsalu Linnavalitsus 

k o r r a l d a b:

1.	Nõustuda kinnistu reg. nr. 1906632 (omanik OÜ Vivaberg,  katastriüksuse koha-
aadress Jaama tn 32, Haapsalu, katastritunnus 18301:009:0078, suurus 2359 m2, sihtotstarve ärimaa) kasuks reaalservituudi seadmisega, rajatiste kasutamiseks, Haapsalu linna omandis olevatele järgmistele kinnistutele järgmiste pindaladega:
1.1. registriosa number 2670032 (katastriüksuse koha-aadress Laskuri tänava lõik 1, Haapsalu, katastritunnus 18301:009:0079, suurus 1193 m2, sihtotstarve transpordimaa) – servituudiala ulatus 69 m2, esemeks sissesõidu pandus (lisatud asendiskeemil servituudiala 1);
1.2. registriosa number 2667832 (katastriüksuse koha-aadress Lihula mnt lõik 3, Haapsalu, katastritunnus 18301:009:0081, suurus 38 m2, sihtotstarve transpordimaa) – servituudiala ulatus 32 m2, esemeks väljasõidu pandus (lisatud asendiskeemil servituudiala 2);
1.3. registriosa number 2667832 (katastriüksuse koha-aadress Lihula mnt lõik 1, Haapsalu, katastritunnus 18301:013:0048, suurus 38936 m2; sihtotstarve transpordimaa) – servituudiala ulatus 27 m2, esemeks väljasõidu pandus (lisatud asendiskeemil servituudiala 3).

2. Seada käesoleva korralduse punktis 1 loetletud reaalservituudid järgmiste tingimustega:
2.1 reaalservituudi tasu on 3 % servituudi ala ulatuses Jaama tn 32 maa
maksustamishinnast aastas;
2.2	reaalservituut seatakse viiekümneks (50) aastaks;
2.3	reaalservituudi lõpetamise aluseks on poolte kokkulepe või kehtestatud
detailplaneering, kui detailplaneeringuga nähakse ette sisse- ja väljasõidu panduste likvideerimine;
2.4 reaalservituudi seadmisega kaasnevad kulud tasub OÜ Vivaberg.

3. OÜ Vivaberg kohustub:
3.1	pärast reaalservituudi eseme valmimist heakorrastama reaalservituudi ala ning 
taastama ümbritseval alal omal kulul tööde alustamisele eelnenud olukorra, kui kinnistu omanikuga ei lepita kokku teisiti ning taastama igat liiki hooldus-, remondi- ja rekonstrueerimistööde lõpetamisel omal kulul tööde alustamisele eelnenud olukorra;
3.2	hooldama ja remontima servituudialadel paiknevat sisse- ja väljasõiduteed (s.h
talihooldus); 
3.3	tasuma rajatiste ehitamisel ja kasutamisel kahju kannatajatele võimaliku tekkiva
kahju hüvitise, avarii ja selle likvideerimise käigus tekitatud kahju hüvitise ning reaalservituudi lõppemisel tehnorajatiste kõrvaldamisega tekkinud kahju hüvitise;
3.4	reaalservituudi teostamisel kooskõlastama liikluskorralduses kehtestatavad
piirangud;
3.5	maksma reaalservituudi eest tasu käesoleva korralduse punktis 2 nimetatud
suuruses. Tasu makstakse alates reaalservituudi seadmise lepingu sõlmimisest 1 kord aastas kinnisasja omaniku poolt esitatavate arvete alusel 1. veebruariks järgneva aasta eest ette;
3.6	maksma reaalservituudi tasu uues suuruses, vastavalt maa korralise hindamise
tulemusel kehtestatud maa maksustamishinnale, alates päevast, kui kinnisasja omanik teatab kirjalikult maa hinna muutumisest;
4.Kinnisasja omanik kohustub:
4.1	hoiduma tegevustest, mis takistab reaalservituudi sihipärast kasutamist;
4.2	teavitama õigustatud isikut kinnisasjale teiste isiklike servituutide või
reaalservituutide seadmisest ja kinnisasja võõrandamisest.
5.Volitada aselinnapead Peeter Vikman´i sõlmima Haapsalu linna nimel kinnisasja 
koormamiseks reaalservituudi seadmise ja asjaõiguslepingut.
6.Korraldus teha teatavaks korralduse koopia saatmisega OÜ Vivaberg 
(riho@noavabrik.ee). 
Korraldus jõustub teatavakstegemisest.
7.Korraldus avalikustada väljapanekuga linnavalitsuse fuajees.

Andreas Rahuvarm
Aselinnapea linnapea ülesannetes			Erko Kalev
			Linnasekretär